Riçette/A çimma pinn-a
<div style="width:20em; margin:auto; font-family:serif; font-size:medium">

A çimma pinn-a
Boggi e tritolla, ma non troppo fin 
Do magro de vitella, do lacetto, 
mëzo çervello. Sbatti in tè ’n tiänin 
sei êuve fresche, gràttighe ûn tocchetto 

de parmixan, azzonzi puïsci e infin
remescia, chêuxi e versa in te’ n sacchetto
de scorsa de vitella con l’oëxin 
serròu e ben cûxïo con do spaghetto. 

Doppo circa ûn pâ d’öe ch’a l’ha boggiö,
mettila in pressa e, frèida, finn-a finn-a
tàggila a fette e mèttighe all’ingïo

due brocche de porsemmo e gelatinn-a. 
Ed ecco pronto in ta töa ed applaudïo
ô re di piatti frèidi, a çimma pinn-a! 
Scriti de Aldo Acquaron
ligure